Lífeyrissjóðir landsins lánuðu alls 12,6 milljarða króna til sjóðsfélaga sinna í ný útlán í nóvember 2019 . Það er það næst mesta sem þeir hafa nokkru sinni lánað í einum mánuði í sjóðsfélagalán , sem eru að uppistöðu til húsnæðiskaupa . Metið var sett í mánuðinum á undan , október 2019 , þegar 13,9 milljarðar króna fóru úr sjóðum lífeyrissjóða í ný útlán til sjóðsfélaga . Þetta kemur fram í nýjum hagtölum Seðlabanka Íslands um stöðu lífeyrissjóða landsins , sem birtar voru í gær . Alls lánuðu lífeyrissjóðirnir 92,4 milljarða króna í sjóðsfélagalán á fyrstu ellefu mánuðum síðasta árs . Mest hafa þeir lánað 99,2 milljarða króna á einu ári , en það gerðist árið 2017 . Allt bendir til þess að 100 milljarða króna útlánamúrinn hafi verið rofinn í fyrra og að það ár verði þar með metár . Reynt að halda aftur að útlánaaukningu Það er athyglisvert af nokkrum ástæðum . Í fyrsta lagi vegna þess að það hægði verulega á hækkun húsnæðisverðs í fyrra , en vísitala kaupverðs alls íbúðarhúsnæðis á höfuðborgarsvæðinu hækkaði um 2,2 prósent á fyrstu ellefu mánuðum ársins 2019 . Til samanburðar hækkaði húsnæðiverðið um 13,6 prósent á árinu 2017 og 5,8 prósent á árinu 2018 . Auglýsing Í öðru lagi þá var umtalsverð verðbólga í lok árs 2018 og í byrjun árs 2019 og reis hæst í desember 2018 þegar hún var 3,7 prósent . Verðbólga hefur veruleg áhrif á lánakjör fjölda Íslendinga þar sem flestir þeirra eru með verðtryggð lán . Þegar leið á árið í fyrra lækkaði verðbólgan hins vegar skarpt og í desember 2019 mældist hún tvö prósent , vel undir 2,5 prósent verðbólgumarkmiði Seðlabanka Íslands . Í þriðja lagi hafa stærstu lífeyrissjóðir landsins : Lífeyrissjóður starfsmanna ríkisins ( LSR ) , Lífeyrissjóður verzlunarmanna og Gildi allir reynt að draga úr eftirspurn eftir sjóðsfélagalánum hjá sér með því að þrengja lánaskilyrði og hækka vexti hjá sér . Lántakendur leita aftur í verðtryggt Í október 2019 gerðist það í þriðja sinn í sögu íslenska lífeyrissjóðakerfisins að sjóðsfélagar tóku meira að láni óverðtryggt en verðtryggt . Í hin tvö skiptin , í desember 2018 og í janúar 2019 , hafði verðbólga hækkað nokkuð skarpt og var á bilinu 3,4 til 3,7 prósent , eftir að hafa verið að mestu undir 2,5 prósent verðbólgumarkmiði Seðlabankans frá því í febrúar 2014 . Í október var hún hins vegar 2,8 prósent og spár gerðu ráð fyrir að verðbólgan myndi fara við og jafnvel undir 2,5 prósent verðbólgumarkmið í nánustu framtíð . Það gerðist síðan , líkt og áður sagði , í desember þegar skörp lækkun skilaði verðbólgunni niður í tvö prósent . Þessar væntingar skiluðu því að algjör viðsnúningur varð í lántökum sjóðsfélaga lífeyrissjóðanna á ný . Alls voru 65 prósent nýrra útlána í nóvember 2019 verðtryggð . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .